สังคมข่าวหุ้นเล็กเซียวหงส์
ดัชนีหุ้นไทยปิดตลาด 1,524.07 จุด ลดลง 0.51 จุด มูลค่าซื้อขาย 64,860 ล้านบาท ด้วยแรงกดดันจากกลุ่มพลังงาน ส่วนมติ BOJ กระทบดัชนีหุ้นไทยไม่มาก สัปดาห์นี้แนวโน้มแกว่งตัวกรอบแคบๆ รอดูผลประชุม BoE วันที่ 4 ส.ค.มีลุ้นอัดฉีดเงินเข้าระบบเพิ่ม กรอบแนวรับ 1,515 จุด และแนวต้าน 1,535 จุด...
1 ส.ค. 2559

ดัชนีหุ้นไทยปิดตลาด 1,524.07 จุด ลดลง 0.51 จุด มูลค่าซื้อขาย 64,860 ล้านบาท ด้วยแรงกดดันจากกลุ่มพลังงาน ส่วนมติ BOJ กระทบดัชนีหุ้นไทยไม่มาก สัปดาห์นี้แนวโน้มแกว่งตัวกรอบแคบๆ รอดูผลประชุม BoE วันที่ 4 ส.ค.มีลุ้นอัดฉีดเงินเข้าระบบเพิ่ม กรอบแนวรับ 1,515 จุด และแนวต้าน 1,535 จุด…
*…IRPC ย่อตัวลงให้เก็บจริงๆ หลายคนหลงประเด็นว่าเป็นหุ้นโรงกลั่น…แท้จริงแล้วสัดส่วนโรงกลั่นเป็นเพียง 1 ใน 3 นอกนั้นเป็นธุรกิจปิโตรเคมี นั่นหมายถึงราคาน้ำมันดิบปรับตัวถือเป็นผลดี อย่าลืมว่าโครงการUHV เดินเครื่องแล้วนะ…ทำให้ IRPC จะได้ทั้ง Volumeและ Valueอย่างมีนัยสำคัญเลยทีเดียว…
*…GIFT ของ “พีรเจต สุวรรณนภาศรี” ราคาวิ่งรับก่อนขยับขึ้น SET วันนี้ (1 ส.ค.) เลยทีเดียว ดูจากพื้นฐานแม้ราคาขึ้นแรง แต่เหลือบดู P/E เฉลี่ยแค่ 13 เท่า ดังนั้น การก้าวขึ้นSET จึงน่าสนใจมากกว่าเจ้าถิ่นด้วยซ้ำ…ที่สำคัญซีอีโอ GIFT รู้ซึ้งถึงหัวจิตหัวใจนักลงทุนเป็นอย่างดีทีเดียว…
*…WICEเป็นอีกหุ้นที่สมควรมีไว้ในพอร์ต อารยา คงสุนทร ซีอีโอใหญ่ ส่งซิกชัดเจนว่ารายได้ปีนี้จะเติบโตก้าวกระโดดอยู่ที่ 1,100-1,200 ล้านบาท หรือเติบโตถึง 70% แต่ช่วงนี้ราคาปรับขึ้นแรง หาจังหวะช่วงย่อตัวแล้วเข้าเก็บถือว่าปลอดภัยแน่นอน…
*…TRUE ของ “เจ้าสัวน้อย” ศุภชัย เจียรวนนท์ ราคาเริ่มลดความเว่อร์ลงมาแล้ว…แต่เอาเถอะหุ้นตัวนี้ไม่ธรรมดา…นิ่งอยู่ได้ไม่นานเดี๋ยวได้ลากกันอีกรอบ คราวนี้คงได้เห็นเลข 2 หลักกันแน่…บอกได้เลยว่า “TRUE หุ้นหน้าใหญ่ใจเหี้ยม” ไม่ต้องห่วง…555…
*…BEM วิ่งฝ่าแนวต้าน 8 บาท อย่างง่ายดาย ดูทำท่าจะวิ่งชนเป้าหมาย 9 บาทซะด้วย มาแรงแบบนี้แอบเสียวไส้จริงๆ กลัวจะวิ่งเพลินจน “แหกโค้ง” เอาได้…แน่นอนพื้นฐานและเซ็นทิเม้นท์มันดีจริงๆ แต่อย่าลืมว่าBEM วิ่งแบบไม่จอดป้ายเลยนะ…จอดทีคงได้เปลี่ยนผู้โดยสารทั้งคันซะแล้วกระมังเนี่ย…
*…CK น่าจะเป็นตัวเลือกที่ดี หากหุ้น BEM เข้าจอดป้าย เพราะดูจากราคาหุ้นพอมีอัพไซด์อยู่มากเลยทีเดียว อย่าลืมนะครับว่ายิ่ง BEM ดูสวยมากเท่าไหร่ CK จะได้ค่าตัวมากยิ่งขึ้นเท่านั้น…ดังนั้น สูตร “ขายหุ้นลูกมาลงทุนหุ้นแม่” ถือว่าเหมาะสมกับช่วงนี้จริงๆ…
*…หุ้นร้อนประจำวันที่29 ก.ค. 59 ที่มีราคาและมูลค่าซื้อขายปรับขึ้นแรงและอยู่ระหว่าง (Trading Alert List) ได้แก่ บริษัท เพซ ดีเวลลอปเมนท์ คอร์ปอเรชั่น จำกัด (มหาชน) หรือ PACE, บริษัท โซลาร์ตรอน จำกัด (มหาชน) หรือ SOLAR, บริษัท ที.เอ.ซี. คอนซูเมอร์ จำกัด (มหาชน) หรือTACC, บริษัท ไทยฟู้ดส์ กรุ๊ป จำกัด (มหาชน) หรือ TFG, ใบสำคัญแสดงสิทธิในการจองซื้อหุ้นสามัญบริษัท ไทยฟู้ดส์ กรุ๊ป จำกัด (มหาชน) ครั้งที่ 1 หรือ TFG-W1, บริษัท ที.เอ็ม.ซี. อุตสาหกรรม จำกัด (มหาชน) หรือTMC, ใบสำคัญแสดงสิทธิในการจองซื้อหุ้นสามัญบริษัท ที.เอ็ม.ซี. อุตสาหกรรม จำกัด (มหาชน) ครั้งที่ 1 หรือ TMC-W1, บริษัท ธนพิริยะ จำกัด (มหาชน) หรือ TNP ทำให้เข้าข่ายมาตรการกำกับการซื้อขายระดับ 1 ต้องใช้เกณฑ์ Cash Balance (ซื้อขายด้วยเงินสดทั้งจำนวน) มีผลตั้งแต่ 1 ส.ค.-9 ก.ย. 59 ส่วนหลักทรัพย์ที่ขยายช่วงดำเนินการ คือ บริษัท เอเชีย แคปปิตอล กรุ๊ป จำกัด (มหาชน) หรือACAP, บริษัท อีเทอเนิล เอนเนอยี จำกัด (มหาชน) หรือ  EE, บริษัท เอสซีไอ อีเลคตริค จำกัด (มหาชน)  หรือ SCI มีผลตั้งแต่วันที่ 1 ส.ค.-19 ส.ค. 59...
*…ปิดท้ายกันเช่นเคยกับข่าวหุ้นเจาะตลาดออนทีวี ผ่านสถานีโทรทัศน์สปริงนิวส์ดิจิตอล ช่อง 19 เวลา9.30-10.00 น. พบกันสดๆ กับ“มอร์นิ่งสตาร์ หุ้นดาวเด่น” ที่อัพเดตตลาดหุ้นทั่วโลก เพื่อมองแนวโน้มตลาดหุ้นไทยภาคเช้า ดำเนินรายการโดยวิษณุ โชลิตกุล…
*…พร้อมพบกับรายการ “ข่าวหุ้นเจาะตลาด ออนเรดิโอ” ผ่านสถานีข่าวจริงสปริงเรดิโอ FM 98.5 MHz. โดยสุภชัย ปกป้อง, บูรพา สงวนวงศ์ และทีมงานข่าวหุ้นธุรกิจ ตั้งแต่เวลา 9.30-11.00 น.ที่จะมาเจาะลึกเรื่องหุ้นช่วงก่อนและหลังเปิดตลาดหุ้นภาคเช้า งานนี้จัดเต็มๆ ชั่วโมงครึ่ง…
*…เท่านั้นไม่พอต่อเนื่องกันด้วย “ชัด ลึก ทุกกลยุทธ์ธุรกิจ” กับรายการ “Business Focus” เวลา 11.00-12.00 น. โดยสุภชัย ปกป้อง และทีมงานข่าวหุ้นธุรกิจ การันตีทุกโจทย์เรื่องหุ้นหาคำตอบได้ที่ข่าวหุ้นธุรกิจเท่านั้น